Samarqandda jamoat transporti uchun jetonlar joriy etildi

Samarqand shahrida endilikda jamoat transporti xizmati uchun to‘lovni plastik kartadan maxsus kassalarda xarid qilingan jetonlar yordamida amalga oshirish mumkin. Bu haqda “Samarkandskiy vestnik” xabar bermoqda.

Jetonlarning amalga kiritilishi viloyat hokimining “Samarqand shahrida jamoat transportidan — avtobuslardan foydalanish tartibini takomillashtirish to‘g‘risida”gi qarori ijrosi bilan bog‘liqdir.
Jetonlar realizatsiyasi bo‘yicha kassalar ish kunlari soat 8:00–18:00 orasida ochiq bo‘ladi. Aytilishicha, hozircha jetonlar yetarli miqdorda yetkazilmoqda, ularning xaridorlari soni esa kun sayin ko‘payib bormoqda.
Shaharda yuruvchi jamoat transporti haydovchilari jetonlarni to‘lov sifatida hech qanday muammolarsiz qabul qilmoqda. “Dilshod trans servis” MChJ direktori J. Mahmudovning ta’kidlashicha, yangi tashabbus ish jarayonini ancha osonlashtirmoqda.